जैन रीति-रिवाज से करवाई पूजा, बोलीं- खुशहाल जगह को एक साल मुबारक हो
अंकिता लोखंडे और उनके पति विक्की जैन ने एक साल पहले मुंबई में अपना घर लिया था। 10 जून 2022 में वो अपने नए घर में शिफ्ट हुए थे, ऐसे में शनिवार को कपल ने अपनी खुशहाल जगह की पहली सालगिरह मनाई। इस मौके परAnkita Lokhande celebrated the first anniversary of the house
अंकिता लोखंडे और उनके पति विक्की जैन ने एक साल पहले मुंबई में अपना घर लिया था। 10 जून 2022 में वो अपने नए घर में शिफ्ट हुए थे, ऐसे में शनिवार को कपल ने अपनी खुशहाल जगह की पहली सालगिरह मनाई। इस मौके पर कपल ने अपने घर पर खास जैन रीति-रिवाज से जुड़ी पूजा रखी। एक्ट्रेस ने रविवार को घर की पूजा सेरेमनी की कई तस्वीरें शेयर कीं।
हमारी खुशहाल जगह को एक साल मुबारक हो- अंकिता
अंकिता लोखंडे ने अपने इंस्टाग्राम हैंडल पर तस्वीरें साझा करते हुए लिखा- हमारी खुशहाल जगह को एक साल मुबारक हो। समय वास्तव में हवा के जैसे उड़ता है!’ विक्की को मेंशन करते हुए उन्होंने लिखा- ‘मुझे अभी भी याद है कि जब हमने यह घर खरीदा था। बेबी आप कितने एक्साइटेड और खुश थे, क्योंकि यह मुंबई में आपका पहला घर था।
थैंक्यू बेबी मुझे हमारा घर देने के लिए- अंकिता
अंकिता ने आगे लिखा- 'अंत में जिस दिन हम घर में शिफ्ट हुए, वो दिन कितना खूबसूरत और यादगार दिन था। यह 10-जून-22 था और कल हमने अपनी खुशहाल जगह का एक साल पूरा कर लिया।’ जब मैं अपने घर को देखती हूं तो खुशकिस्मत और बहुत आभारी महसूस करती हूं। इसलिए थैंक्यू बेबी मुझे हमारा घर देने के लिए , जिसे हम अपनी खुशहाल जगह कहते हैं। पहली सालगिरह मुबारक हो प्रिय घर।'
अंकिता-विक्की के घर की तस्वीरें-
अंकिता ने जैन मुनि को बुलाकर करवाई पूजा
अंकिता ने घर पर रखी पूजा की कई तस्वीरें भी शेयर की हैं, जिनमें उनका पूरा परिवार एक साथ जैन रीति-रिवाज से पूजा करता नजर आ रहा है। एक्ट्रेस ने घर की पूजा जैन मुनि को बुलाकर करवाई, फोटोज में विक्की-अंकिता मुनि से आशीर्वाद देते नजर आ रहे हैं।। तस्वीरें शेयर करते हुए अंकिता ने लिखा- नमोस्तु आचार्य श्री…हमारे घर आने के लिए धन्यवाद। आपने इसे स्वर्ग बना दिया। आपका हमारे घर पर एक रात बिताना एक सच्चा आशीर्वाद था। हम वास्तव में आपने जीवन के खास दिन पर इससे अधिक नहीं मांग सकते। आपने हम सभी को जो आशीर्वाद दिया, उसके लिए धन्यवाद। हमारे सभी परिवार के सदस्यों और हमारे दोस्तों के लिए इतना प्यार और हमारी जिदंगी में इतने आशीर्वाद के लिए शुक्रिया..ढेर सारा प्यार विक्की और अंकिता।'
